Ο κ. Δένδιας τον ενημέρωσε για τις τελευταίες εξελίξεις και ζήτησε έκτακτη σύγκληση του Συμβουλίου Υπουργών Εξωτερικών, σύμφωνα με διπλωματικές πηγές.

Νωρίτερα είχε τηλεφωνικές συνομιλίες για το ίδιο θέμα με τους ομολόγους του της Αυστρίας, της Βουλγαρίας, της Βόρειας Μακεδονίας και χθες το βράδυ με τον υπουργό Εξωτερικών της Τουρκίας, σύμφωνα με τις ίδιες πηγές.

Είχε επίσης χθες συνάντηση και με τον πρέσβη των ΗΠΑ Τζέφρι Πάιατ, στον οποίον είχε την ευκαιρία να αναπτύξει το θέμα.

Είναι σαφές πως η κυβέρνηση περιορίζεται στο αίτημα για σύγκληση του Συμβουλίου Υπουργών Εξωτερικών προκειμένου να θέσει εκεί το ζήτημα, όπως ήδη το έπραξε δια του Μόνιμου Αντιπροσώπου της χώρας και στη Διάσκεψη του ΝΑΤΟ υπό τον Γενς Στόλτενμπεργκ ασκώντας το δικαίωμα της αρνησικυρίας.

Αποφεύγει, όμως, προς το παρόν, να κάνει το ουσιαστικότερο βήμα που θα αναβάθμιζε την υπόθεση και θα ανάγκαζε τους Ευρωπαίους να πάρουν θέση έναντι της Τουρκίας. Να ζητήσει, δηλαδή, τη σύγκληση έκτακτης Συνόδου Κορυφής, κάτι που θα αναβάθμιζε το θέμα με ελληνική πρωτοβουλία, δεδομένου ότι η Τουρκία οργανωμένα καταργεί μονομερώς την Κοινή Δήλωση Ε.Ε- Άγκυρας που της απαγορεύει να ωθεί μεταναστευτικές και προσφυγικές ροές προς τα ευρωπαϊκά σύνορα. Δεν είναι τυχαίο το γεγονός πως ερωτηθείσα σχετικά με κλιμακούμενη την κρίση στον Έβρο η επίτροπος Εσωτερικών Υποθέσεων της ΕΕ κ. Γιόχανσον “ένιψε τα χείας της”:

I am in permanent contact with Ministers of Interior in Greece and Bulgaria concerning the extraordinary situation on the EU external borders. The Commission stands ready to address the situation.

— Ylva Johansson (@YlvaJohansson) February 29, 2020